Diari Oficial de la Generalitat Valenciana


Sumari del DOGV 6365, del 29-09-2010 (2010/10016)

RESOLUCIÓ de 23 de setembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni específic de 2010, que desenrotlla el conveni de col·laboració entre l'Institut de la Dona i la Generalitat sobre cooperació en programes i actuacions dirigits específicament a les dones.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6365

Data del DOGV
:   29-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10818


Data del document
:   23-09-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 23 de setembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni específic de 2010, que desenrotlla el conveni de col·laboració entre l'Institut de la Dona i la Generalitat sobre cooperació en programes i actuacions dirigits específicament a les dones. [2010/10664]  
L'Institut de la Dona i la Generalitat han subscrit, després de la tramitació prèvia reglamentària, el 12 d'agost de 2010, el conveni específic de 2010, que desenrotlla el conveni de col·laboració sobre cooperació en programes i actuacions dirigits específicament a les dones.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1216/2010, i que figura com a annex d'esta resolució.  
València, 23 de setembre de 2010.- La directora general del Secretariat del Consell: M.ª Teresa Lleó Alonso.  
Conveni específic de 2010, que desenrotlla el conveni de col·laboració subscrit entre l'Institut de la Dona i la Comunitat Valenciana sobre cooperació en programes i actuacions dirigits específicament a les dones  
Madrid, 12 d'agost de 2010  
Reunits  
D'una part, la directora general de l'Institut de la Dona, Laura Seara Sobrado, nomenada per mitjà del Reial Decret 2039/2009, de 30 de desembre (BOE núm. 3, de 4 de gener de 2010), en nom i representació de l'esmentat organisme autònom (Llei 16/1983, de 24 d'octubre, Reial Decret 774/1997, 30 de maig) i, en virtut del que establix l'article 6.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, segons la redacció donada per la Llei 4/1999, de 13 de gener, de modificació de l'anterior.  
I d'una altra, la consellera de Benestar Social, Angélica Such Ronda, nomenada pel Decret 13/2009, de 27 d'agost (DOCV núm. 6090, de 29 d'agost), en nom i representació del Consell, fent ús de les facultats que li conferix l'article 17.f de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 54 bis 1 b del Text Refós de la Hisenda Pública de la Generalitat, de 26 de juny de 1991, autoritzada per l'acord del Consell de data 2 de juliol de 2010.  
Ambdós parts es reconeixen mútua capacitat per a obligar-se i convindre.  
Exposen  
1r. Que a l'Institut de la Dona li corresponen, d'acord amb els fins previstos en la seua llei de creació 16/1983, de 24 d'octubre, i en l'article segon del Reial Decret 774/1997, de 30 de maig, pel qual s'establix la nova regulació de l'esmentat organisme, la promoció i el foment de les condicions que possibiliten la igualtat social d'ambdós sexes i la participació de la dona en la vida política, cultural, econòmica i social.  
Que, per al compliment d'estos fins, l'Institut de la Dona té atribuïdes, entre les seues funcions, la de fomentar la prestació de servicis en favor de les dones i, en particular, els dirigits a aquelles que tinguen especial necessitat d'ajuda, així com establir relacions amb les institucions d'anàloga naturalesa i semblants de les comunitats autònomes i de l'administració local, segons el que disposa l'article 2.10 i 11 de l'esmentada Llei 16/1983.  
2n. Que la Generalitat detenta competència exclusiva en matèria de promoció de la dona, d'acord amb l'article 49.1.26 del seu Estatut (Llei Orgànica 1/2006 de 10 d'abril).   
Que, en l'actualitat, pel Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social, se li atribuïxen les competències necessàries per a fer efectiu el principi d'igualtat de la dona i l'home, en l'àmbit territorial de la Comunitat Valenciana, a través de la Direcció General de la Dona i per la Igualtat.  
Per això, escau a la Conselleria de Benestar Social exercir les atribucions que té conferides, en matèria d'igualtat d'oportunitats entre dones i hòmens, per a complir als compromisos que es deriven d'este conveni.  
3r. Que ambdós entitats, per a poder complir el que estipula la Llei Orgànica per a la Igualtat Efectiva de Dones i Hòmens, dirigida a combatre totes les manifestacions, encara subsistents, de discriminació, directa o indirecta, per raó de sexe i a promoure la igualtat real entre dones i hòmens, requerixen d'instruments de coordinació que permeten la col·laboració en programes i actuacions conjuntes per a donar coherència i homogeneïtat a les polítiques públiques, en esta matèria.   
4t. Que el present conveni específic es fonamenta en el conveni-marc de col·laboració/protocol general subscrit, el dia 9 de juliol de 1990, per a dur a terme, conjuntament, programes i actuacions dirigits a les dones entre l'Institut de la Dona i la Conselleria de Cultura, Educació i Ciència, com a organismes competents en matèria de polítiques per a les dones en el moment de la subscripció de l'esmentat conveni.  
Que, de conformitat amb el que establix la clàusula segona del mencionat conveni, els programes que es duran a terme, en l'exercici de 2010, i que es reflectixen en el present conveni específic, són conformes amb la proposta elaborada per la Comissió de Seguiment, en la reunió celebrada el dia 21 d'abril de 2010.  
5é. Ambdós parts declaren que, per al desenrotllament de les actuacions de l'objecte del present conveni, hi ha crèdit adequat i suficient en el pressupost de l'Institut de la Dona per al present exercici econòmic de 2010 i en la Llei de Pressupostos Generals de la Generalitat Valenciana  
6é. Que l'article 6, apartat u, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'administració general de l'Estat i els òrgans de govern de les comunitats autònomes, per a celebrar convenis de col·laboració entre si, i en l'àmbit de les seues competències respectives.  
Que els convenis de col·laboració en cap cas no suposen la renúncia a les competències pròpies de les administracions intervinents, segons regula l'article 8, apartat u, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Que, així mateix, l'article 4, apartat u, lletra c), de la Llei 30/2007, de 30 d'octubre, de Contractes del Sector Públic, exclou de l'àmbit d'aplicació de l'esmentada llei els convenis de col·laboració que celebre l'administració general de l'Estat amb les entitats gestores i servicis comuns de la Seguretat Social, les universitats públiques, les comunitats autònomes, les entitats locals, els organismes autònoms i la resta d'entitats públiques, o els que celebren estos organismes i entitats entre si, llevat que, per la seua naturalesa, tinguen la consideració de contractes subjectes a esta llei.  
Conseqüentment, l'organisme autònom Institut de la Dona i la Direcció General de la Dona i per la Igualtat de la Conselleria de Benestar Social estan habilitats per a la subscripció d'este conveni específic, el qual quedarà fora de l'àmbit d'aplicació de la Llei de Contractes del Sector Públic, excepte per a la resolució dels dubtes i de les llacunes que pogueren presentar-s'hi, i en este cas seran aplicables els principis de la dita llei, segons establix esta en l'article 4, apartat dos.  
7º. Que per al compliment dels fins d'interés general i social, la consecució del qual té encomanada l'administració general de l'Estat, l'Institut de la Dona té interés i es fa necessària la col·laboració amb la Conselleria de Benestar Social de la Generalitat Valenciana, a través de la Direcció General de la Dona i per la Igualtat, per a desenrotllar els programes que més avant es ressenyen.  
Per tot allò que s'ha manifestat, ambdós parts acorden subscriure el present conveni específic, que es regirà per les següents:  
Clàusules  
Primera. Objecte del conveni  
L'objecte del present conveni específic és el de concretar la col·laboració, en matèria d'igualtat de tracte i d'oportunitats, per a l'any 2010, entre l'Institut de la Dona i la Conselleria de Benestar Social de la Generalitat Valenciana, a través de la Direcció General de la Dona i per la Igualtat, per mitjà del desenrotllament dels programes ressenyats en la clàusula segona del present conveni.  
Segona. Actuacions   
Per a fer efectiva la realització de l'objecte citat en la clàusula anterior es podran realitzar els programes següents:  
1. Programa Relaciona i educació afectivosexual  
Fonamentació. L'Institut de la Dona està promovent, en el present exercici, la realització del projecte Relaciona: L'amor i la Sexualitat en l'Educació. Per a la seua realització és necessària la col·laboració dels organismes d'igualtat de les comunitats autònomes, inclosa la Conselleria de Benestar Social de la Comunitat Valenciana, a través de la Direcció General de la Dona i per la Igualtat.   
Es tracta d'un projecte que promou el diàleg entre el professorat per a analitzar i transformar els missatges socials que continuen vinculant la violència contra les dones amb l'amor i la sexualitat, així com per a treballar en actuacions dirigides a promoure l'educació sexual afectiva. Este projecte consistix en l'organització de sessions de treball amb el professorat de centres educatius interessats en una metodologia d'anàlisi i de modificació de la mateixa pràctica docent a partir de l'experiència i de l'intercanvi de coneixements generats en les aules.  
Objectius. Els objectius que es pretenen aconseguir, amb la realització d'este programa, són:  
Analitzar els missatges que continuen relacionant la violència contra les dones amb l'amor i la sexualitat i com es reproduïxen en l'educació de forma acrítica.  
Reflexionar sobre la importància de la pràctica docent per a canviar els models i els valors que s'associen estereotipadament a la masculinitat i a la feminitat.  
Donar importància a la convivència escolar i a les relacions entre els sexes lliures de violència com a objectius fonamentals de l'educació.  
Treballar l'educació afectivosexual en l'àmbit escolar.  
Actuacions. Este programa es desenrotlla amb les següents actuacions concretes:  
Distribució de material didàctic, de guions de pautes d'observació de comportaments violents dins de l'aula i d'instruments per a actuar en la resolució de conflictes.  
Sensibilització i informació sobre l'educació afectivosexual (riscos de transmissió de malalties sexuals, embarassos no desitjats, sexualitat, sentiments, etc.).  
Realització de sessions presencials de diàleg entre el professorat amb l'assistència tècnica d'un equip d'assessores formades en l'Institut de la Dona   
Elaboració d'informes d'avaluació de les actuacions realitzades.  
Per la seua banda, la Conselleria de Benestar Social, a través de la Direcció General de la Dona i per la Igualtat, es farà càrrec de l'organització d'una actuació complementària que consistix en la realització de tres edicions del curs de formació contínua dirigit al professorat el títol de la qual és L'Amor i la Sexualitat en l'Educació, en col·laboració amb els CEFIRE de Castelló, Gandia i Orihuela.  
Organització. Ambdós parts aportaran els mitjans personals i materials necessaris per a la celebració del projecte.  
L'Institut de la Dona, juntament amb l'organisme d'igualtat de la corresponent comunitat autònoma, s'encarregarà de la realització de les sessions presencials a través de l'equip d'assessores i de la distribució dels materials necessaris per a l'execució del programa.  
Així mateix, l'Institut de la Dona i la Conselleria de Benestar Social de la Comunitat Valenciana, a través de la Direcció General de la Dona i per la Igualtat, col·laboraran en la difusió i coordinació de les accions del programa, que s'executen en l'àmbit territorial de la dita comunitat, i establiran les vies adequades perquè la Conselleria d'Educació corresponent puga acreditar la formació del professorat.  
Condicions econòmiques. Per a la realització d'este programa, l'Institut de la Dona aportarà la quantitat global de huitanta mil euros (80.000,00 €), per a atendre els gastos derivats d'estes accions formatives en totes les comunitats autònomes que participen en el programa.  
La Conselleria de Benestar Social de la Comunitat Valenciana, a través de la Direcció General de la Dona i per la Igualtat, es farà càrrec dels gastos que es deriven de la coordinació per a la selecció dels centres educatius i del seguiment de les sessions que es duguen a terme en el seu àmbit territorial. Així mateix, es farà càrrec dels gastos originats per a la celebració de les tres edicions dels cursos de formació contínua dirigits al professorat, per a la qual cosa té disposat un crèdit de mil huit-cents euros (1.800,00 €).  
2. Apoderament: programes per a afavorir la participació política, social, econòmica, cultural i esportiva de les dones.  
Fonamentació. L'Institut de la Dona i la Comunitat Valenciana tenen, entre els seus fins, fomentar la participació de la dona en la vida política, social, econòmica, cultural i esportiva.   
Per a dur a terme el treball de sensibilització i foment de la participació, ambdós organismes participaran en la realització de diverses actuacions dirigides a les dones, al professorat, a l'alumnat de Primària, a les AMPA i a la població en general.   
Objectius. Els objectius que es pretenen aconseguir, amb el desenrotllament d'este programa, consistixen, entre d'altres, a propiciar la participació de les dones en actes polítics, socials, econòmics, culturals i esportius, sensibilitzar la població en general, divulgar els èxits de les dones en tots estos àmbits, facilitar l'accés a la informació i documentació existent sobre dona, informar i formar en temes d'especial interés per a la dona.  
Actuacions. A fi d'aconseguir estos objectius està prevista la celebració de les activitats següents:   
- Jornades informatives i de sensibilització sobre la publicitat sexista existent actualment en els diversos mitjans de comunicació i elaboració i distribució de fullets sobre esta temàtica.  
- Tallers Aprenent en Igualtat de Gènere, per a professorat, mares i pares i alumnat de Primària.   
Organització. L'Institut de la Dona i la Conselleria de Benestar Social de la Generalitat Valenciana, a través de la Direcció General de la Dona i per la Igualtat, planificaran, de mutu acord, les activitats per a assolir el compliment dels objectius del present programa i cooperaran amb els mitjans humans, materials i tècnics necessaris per a la seua realització.  
L'Institut de la Dona participarà en l'execució de les actuacions compreses en el programa, per mitjà de l'aportació d'estudis, d'informes, de materials metodològics, així com amb la participació del seu personal tècnic en el disseny i contingut de les activitats, en les reunions de planificació, d'avaluació i de seguiment que resulten necessàries per al seu desenrotllament.  
La Conselleria de Benestar Social, a través de la Direcció General de la Dona i per la Igualtat, realitzarà, a més, la gestió dels expedients de gasto pertinents per a l'adequada execució de les activitats que es pretenen realitzar en el desenrotllament del programa.  
Condicions econòmiques. Per a l'execució del programa el pressupost total ascendix a la quantitat de seixanta-quatre mil huit-cents noranta-sis euros amb cinquanta-dos cèntims d'euro (64.896,52 €), dels quals, l'Institut de la Dona aportarà la quantitat de trenta-dos mil quatre cents quaranta-huit euros amb vint-i-sis cèntims d'euro (32.448,26 €) i la Conselleria de Benestar Social, a través de la Direcció General de la Dona i per la Igualtat, aportarà la quantitat de trenta-dos mil quatre cents quaranta-huit euros amb vint-i-sis cèntims d'euro (32.448,26 €).   
Ambdós quantitats serviran, conjuntament, per a fer front als gastos de direcció, organització, gestió, difusió i seguiment del programa.  
3. Programes dirigits a dones amb discriminació múltiple  
Fonamentació. L'Institut de la Dona i la Comunitat Valenciana, tenen, entre els seus fins, fomentar la participació de la dona en la vida política, social, esportiva i cultural, així com l'atenció a dones que es troben en situació de múltiple discriminació, per la qual cosa ambdós parts col·laboraran en la realització d'este programa dirigit a dones recluses i exrecluses, dones gitanes, dones amb discapacitat, dones majors, dones amb dependència de substàncies tòxiques, famílies monomarentales, dones immigrants, dones emigrants, dones prostituïdes i/o víctimes de tràfic, dones amb orientacions sexuals no majoritàries.  
Objectius. Els objectius que es pretenen aconseguir, amb el desenrotllament d'este programa, consistixen, entre d'altres, a afavorir la igualtat d'oportunitats d'estes dones amb accions concretes que li proporcionen la possibilitat d'augmentar les seues habilitats socials i la seua autoestima, posant al seu abast els recursos que l'Estat i la comunitat autònoma els oferixen per a millorar la seua situació a través de la incorporació de la perspectiva de gènere i la gestió de la diversitat en l'oferta de servicis, informació i assistència.  
Actuacions. A fi d'aconseguir estos objectius, el programa inclou actuacions en els camps següents: salut, sexualitat, habilitats socials, educació, cultura, esport, oci i temps lliure i la societat de la informació.  
Les actuacions d'oci i temps lliure, dirigides a estes dones recluses i exrecluses, dones gitanes, dones amb discapacitat, dones majors, dones amb dependència de consum de substàncies tòxiques, famílies monomarentales, dones immigrants, dones emigrants, dones prostituïdes i/o víctimes de tràfic, dones amb orientacions sexuals no majoritàries, consistiran, també, a proporcionar-los sempre que estiguen en situació de precarietat econòmica i social, i, si és el cas, acompanyades per les seues filles i/o fills, una estada, fora de la seua residència habitual, amb activitats complementàries, també per als seus fills o filles.  
A fi d'aconseguir estos objectius, està necessita la realització de les actuacions següents:  
- Jornades dirigides a dones gitanes  
- Jornades sobre la dona discapacitada en la Comunitat Valenciana  
- Jornades dirigides a dones immigrants  
- Programa d'estades de temps lliure per a dones amb càrregues familiars no compartides, en situació de precarietat econòmica i social.  
Organització. L'Institut de la Dona i la Conselleria de Benestar Social de la Generalitat Valenciana, a través de la Direcció General de la Dona i per la Igualtat, planificaran, de mutu acord, les activitats per a assolir el compliment dels objectius del present programa i cooperaran amb els mitjans humans, materials i tècnics necessaris per a la seua realització.  
L'Institut de la Dona participarà en l'execució de les actuacions compreses en el programa, per mitjà de l'aportació d'estudis, d'informes, de materials metodològics, així com amb la participació del seu personal tècnic en el disseny i contingut de les activitats, en les reunions de planificació, d'avaluació i de seguiment, que resulten necessaris per al seu desenrotllament.  
La Conselleria de Benestar Social, a través de la Direcció General de la Dona i per la Igualtat, durà a cap, a més, la gestió dels expedients de gasto pertinents per a l'adequada execució de les activitats que es pretenen realitzar en el desenrotllament del programa.  
Condicions econòmiques. Per a l'execució del programa, el pressupost total ascendix a la quantitat de cent díhuit mil tres-cents setze euros amb cinquanta-quatre cèntims d'euro (118.316,54 €), dels quals, l'Institut de la Dona aportarà la quantitat de cinquanta-nou mil huit-cents setanta-quatre euros amb setanta-dos cèntims d'euro (59.874,72 €) i la Conselleria de Benestar Social, a través de la Direcció General de la Dona i per la Igualtat, aportarà la quantitat de cinquanta-huit mil quatre-cents quaranta-un euros amb huitanta-dos cèntims d'euro (58.441,82 €).  
Ambdós quantitats serviran, conjuntament, per a fer front als gastos de direcció, organització, gestió, difusió i seguiment del programa; de la realització de les activitats necessàries per a la formació i la sensibilització i informació sobre tècniques de busca d'ocupació, així com per a fer front al pagament de la realització de les activitats necessàries per al desenrotllament de les actuacions dirigides a fomentar el gaudi de l'oci i temps lliure per a dones amb càrregues familiars no compartides.  
4. Programa per a impulsar la innovació tecnològica  
Fonamentació. L'Institut de la Dona i la Comunitat València, tenen, entre els seus fins promoure la igualtat d'oportunitats i l'apoderament de les dones en l'àmbit de la innovació tecnològica i la societat de la informació contribuint amb accions a la desaparició de la bretxa digital de gènere, per la qual cosa ambdós parts col·laboraran en la realització d'este programa dirigit a totes les dones.  
Objectius. Els objectius que es pretenen aconseguir, amb el desenrotllament d'este programa, consistixen, entre d'altres, a propiciar la incorporació de la transversalitat de gènere com a principi rector de les polítiques desenrotllades en l'àmbit de la innovació tecnològica, ampliant la participació de les dones en la innovació i la societat de la informació i dissenyant accions que faciliten l'adquisició de les capacitats necessàries, incloent-hi grups vulnerables.  
Actuacions. A fi d'aconseguir estos objectius està prevista la realització de les activitats següents:  
Jornada per a impulsar l'ampliació d'accés a Internet, destinada a dones en situació de discapacitat.   
Organització. L'Institut de la Dona i la Conselleria de Benestar Social de la Generalitat Valenciana, a través de la Direcció General de la Dona i per la Igualtat, planificaran, de mutu acord, les activitats per a aconseguir el compliment dels objectius del present programa i cooperaran amb els mitjans humans, materials i tècnics necessaris per a la seua realització.  
L'Institut de la Dona participarà en l'execució de les actuacions compreses en el programa, per mitjà de l'aportació d'estudis, d'informes, de materials metodològics, així com amb la participació del seu personal tècnic en el disseny i contingut de les activitats, en les reunions de planificació, d'avaluació i de seguiment, que resulten necessàries per al seu desenrotllament.  
La Conselleria de Benestar Social, a través de la Direcció General de la Dona i per la Igualtat, realitzarà, a més, la gestió dels expedients de gasto pertinents per a l'adequada execució de les activitats que es pretenen realitzar en el desenrotllament del programa.  
Condicions econòmiques. Per a l'execució del programa, el pressupost total ascendix a la quantitat de quatre mil tres-cents seixanta-quatre euros amb setanta-sis cèntims d'euro (4.364,76 €), dels quals, l'Institut de la Dona aportarà la quantitat de dos mil cent huitanta-dos euros amb trenta-huit cèntims d'euro (2.182,38 €) i la Conselleria de Benestar Social, a través de la Direcció General de la Dona, aportarà la quantitat de dos mil cent huitanta-dos euros amb trenta-huit cèntims d'euro (2.182,38 €).   
Ambdós quantitats serviran, conjuntament, per a fer front als gastos de direcció, organització, gestió, difusió i seguiment del programa.  
5. Programa per a facilitar les polítiques d'igualtat entre les dones del medi rural  
Fonamentació. L'Institut de la Dona i la Comunitat Valenciana tenen, entre els seus fins, impulsar polítiques d'igualtat d'oportunitats en el procés de desenrotllament rural.  
Objectius. Els objectius que es pretenen assolir, amb el desenrotllament d'este programa, consistixen, entre d'altres, propiciar la incorporació de la transversalitat de gènere com a principi rector de les polítiques desenrotllades en l'àmbit rural fomentant accions formatives i de difusió sobre igualtat d'oportunitats entre les dones del medi rural.  
Actuacions. A fi d'aconseguir estos objectius està prevista la realització de les activitats següents:  
- Jornades sobre la perspectiva de gènere en el medi rural.  
Organització. L'Institut de la Dona i la Conselleria de Benestar Social de la Generalitat Valenciana, a través de la Direcció General de la Dona i per la Igualtat, planificaran, de mutu acord, les activitats per a aconseguir el compliment dels objectius del present programa i cooperaran amb els mitjans humans, materials i tècnics necessaris per a la seua realització.  
L'Institut de la Dona participarà en l'execució de les actuacions compreses en el programa, per mitjà de l'aportació d'estudis, d'informes, de materials metodològics, així com amb la participació del seu personal tècnic en el disseny i contingut de les activitats, en les reunions de planificació, d'avaluació i de seguiment, que resulten necessàries per al seu desenrotllament.  
La Conselleria de Benestar Social, a través de la Direcció General de la Dona i per la Igualtat, realitzarà, a més, la gestió dels expedients de gasto pertinents per a l'adequada execució de les activitats que es pretenen realitzar en el desenrotllament del programa.  
Condicions econòmiques. Per a l'execució del programa, el pressupost total ascendix a la quantitat d'onze mil nou-cents huitanta-nou euros amb vint-i-huit cèntims d'euro (11.989,28 €), dels quals, l'Institut de la Dona aportarà la quantitat de cinc mil nou-cents noranta-quatre euros amb seixanta-quatre cèntims d'euro (5.994,64-?) i la Conselleria de Benestar Social, a través de la Direcció General de la Dona i per la Igualtat, aportarà la quantitat de cinc mil nou-cents noranta-quatre euros amb seixanta-quatre cèntims d'euro (5.994,64-?).   
Ambdós quantitats serviran, conjuntament, per a fer front als gastos de direcció, organització, gestió, difusió i seguiment del programa.  
Tercera. Finançament  
El pressupost total per a la realització dels programes anteriorment relacionats, objecte del present conveni, ascendix a la quantitat de dos-cents un mil tres-cents seixanta-set euros amb deu cèntims d'euro (201.367,10'?), dels quals, l'Institut de la Dona aporta la quantitat de cent mil cinc-cents euros (100.500,00'?) i la Conselleria de Benestar Social a través de la Direcció General de la Dona i per la Igualtat, aporta la quantitat de cent mil huit-cents seixanta-set euros amb deu cèntims d'euro (100.867,10'?).  
Totes les quantitats que corresponga aportar a l'Institut de la Dona seran abonades a la firma del present conveni.  
En el cas que el cost total dels programes 2, 3, 4 i 5 fóra superior a l'estipulat, l'Institut de la Dona únicament aportarà la quantitat a què s'obliga en cada programa o, si el cost total fóra inferior a l'estipulat, la baixa repercutirà, proporcionalment, en les quantitats que corresponga aportar a ambdós organismes.  
La Conselleria de Benestar Social, a través de la Direcció General de la Dona i per la Igualtat, haurà d'acreditar que l'import total dels programes 1, 2, 3, 4 i 5, ressenyats en la clàusula segona, ha sigut destinat al compliment del seu objecte, per mitjà de certificat del/de la interventor/a (o, si és el cas, de l'òrgan competent de la Conselleria de Benestar Social), i reintegrar el que sobre, si escau, abans del dia 31 de desembre de 2010. Este certificat haurà d'anar acompanyat d'un informe, en què s'incloga el desglossament dels gastos realitzats.  
A més, la Conselleria de Benestar Social, a través de la Direcció General de la Dona i per la Igualtat, es compromet a entregar a l'Institut de la Dona, una memòria de les activitats realitzades en l'execució del conveni en què consten el contingut i els objectius de les dites activitats, característiques i nombre de dones a qui s'han dirigit, localitats on es realitzen, temps de duració i valoració de resultats. També caldrà adjuntar els suports documentals utilitzats per a la difusió i/o realització de les activitats, en el cas que hagen sigut utilitzats.  
Les quantitats que corresponga aportar a l'Institut de la Dona seran imputades, a càrrec del pressupost de gastos de l'organisme per a 2010, a les següents aplicacions pressupostàries:   
Programa núm. 1: 12.942.412W 227.06  
Programes : 2,3,4 i 5: 40.862.115B.628  
Totes les quantitats que correspon aportar a la Conselleria de Benestar Social, a través de la Direcció General de la Dona i per la Igualtat, s'abonaran a càrrec de les següents aplicacions pressupostàries del pressupost de gastos de l'organisme per a 2010:  
Programes núm. 1,2,3,4 i 5 : 18.33.06.360.61  
Quarta. Comissió de seguiment  
El seguiment dels programes correspondrà a la Comissió de Seguiment. La dita Comissió adoptarà les seues decisions com a òrgan col·legiat d'acord amb el capítol II del títol II de la Llei 30/1992 i estarà formada per les persones representants que designe cada una de les parts, tal com establix la clàusula quarta del conveni marc vigent. També en formarà part, una persona representant de la Delegació del Govern en la dita comunitat autònoma, d'acord amb el que establix l'article 27.1.b) de la Llei 6/1997, de 14 d'abril, d'Organització i Funcionament de l'Administració General de l'Estat.   
Quinta. Modificacions  
Les actuacions contingudes en els programes i els costos estimats per a cada una de les actuacions, incloses en els distints programes, s'especificaran en un document annex i podran ser modificats, a proposta de la Comissió de Seguiment, per mitjà de la firma de l'oportú acord, entre les parts subscriptores, sempre que la dita modificació no supose una variació substancial del programa ni un increment del cost total establit per al seu desenrotllament i segons el principi de mutu acord.  
Sexta. Publicitat  
En tot el material imprés, així com en la difusió que es faça dels programes, haurà de constar la col·laboració d'ambdós organismes i figurar-hi expressament els seus logotips.  
Sèptima. Naturalesa jurídica  
El conveni té naturalesa administrativa i es regirà per les estipulacions en contingudes este i, en allò no previst en estes estipulacions, així com per a la resolució dels dubtes que pogueren presentar-se, seran aplicables els principis de la Llei 30/2007, de 30 d'octubre, de Contractes del Sector Públic, segons establix esta en l'article 4, apartat dos.  
Octava. Resolució de conflictes  
Atesa la naturalesa juridicoadministrativa d'este conveni, l'ordre jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts, segons es preveu en l'article 8, apartat 3, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Novena. Duració   
El present conveni específic produirà efectes a partir de la seua firma i fins al compliment del seu objecte i, en tot cas, fins al 31 de desembre de 2010. No obstant això, s'entendran compreses en este les actuacions preparatòries que es corresponguen, clarament, amb l'execució dels programes establits per a l'any 2010 i el seu corresponent exercici econòmic, atés que a este es referixen les dotacions pressupostàries que cada part disposa per al seu finançament.  
Si es realitzara alguna d'estes actuacions preparatòries, abans de la firma del conveni, hauran de trobar-se relacionades de manera determinant i immediata amb les activitats que constituïxen els programes seu objecte.  
Si fóra necessari, a proposta de la Comissió de Seguiment, es podrà establir un acord de pròrroga per al termini de l'acreditació econòmica dels programes.   
Desena. Causes d'extinció  
Seran causa d'extinció d'este conveni el compliment del seu objecte, la seua resolució i la seua denúncia expressa.   
L'incompliment de les clàusules del present conveni, per qualsevol de les parts, serà causa de la seua resolució, sense perjuí del que establixen els paràgrafs següents.  
L'incompliment, per part de l'Institut de la Dona, determinarà, per a este, el pagament dels danys i perjuís, que, per tal causa, s'irroguen a l'altra part.   
L'incompliment, per part de la Conselleria de Benestar Social, a través de la Direcció General de la Dona i per la Igualtat, determinarà, per a esta, l'obligació de restituir a l'Institut de la Dona les quantitats percebudes i la corresponent indemnització dels danys i perjuís ocasionats. En este cas, l'Institut de la Dona podrà utilitzar, per a la seua cobrança, els procediments establits en la Llei 47/2003, de 26 de novembre, General Pressupostària.  
En ambdós casos, es respectaran els drets adquirits, per tercers, de bona fe.  
També serà causa d'extinció el mutu acord i la impossibilitat sobrevinguda de complir les activitats descrites.  
I, estant conformes ambdós parts amb el contingut del present document, el firmen en tres exemplars i amb un sol efecte, al lloc i en la data abans indicats.  
La directora general de l'Institut de la Dona: Laura Seara Sobrado.   
La consellera de Benestar Social: Angélica Such Ronda.  
ANNEX I  
Distribució estimativa del cost de les actuacions   
dels programes 2 i 3 del conveni  
2. Apoderament: programes per a afavorir la participació política, social, econòmica, cultural i esportiva de les dones  
L'import d'este programa es distribuïx de la següent manera, d'acord amb les actuacions  
El cost total de les jornades informatives i de sensibilitat sobre la publicitat sexista i l'elaboració i difusió de fullets sobre esta temàtica ascendix a díhuit mil tres-cents noranta-sis euros amb cinquanta-dos cèntims d'euro (18.396,52 €); dels quals, l'Institut de la Dona aportarà la quantitat nou mil cent noranta-huit euros amb vint-i-sis cèntims d'euro (9.198,26 €) i la Conselleria de Benestar Social, a través de la Direcció General de la Dona i per la Igualtat, la quantitat nou mil cent noranta-huit euros amb vint-i-sis cèntims d'euro (9.198,26 €). Ambdós quantitats serviran, conjuntament, per a fer front als gastos de coordinació, difusió, allotjament, restauració, pagament honoraris i desplaçaments de ponents, així com a disseny, maquetació, impressió i difusió de fullets.   
El cost total dels tallers Aprenent en Igualtat de Gènere, incloent-hi el mòdul sobre la igualtat a través de l'esport, ascendix a quaranta-sis mil cinc-cents euros (46.500,00 €); dels quals, l'Institut de la Dona aportarà la quantitat de vint-i-tres mil dos-cents cinquanta euros (23.250,00 €) i la Conselleria de Benestar Social, a través de la Direcció General de la Dona i per la Igualtat, la quantitat de vint-i-tres mil dos-cents cinquanta euros (23.250,00 €). Ambdós quantitats serviran, conjuntament, per a fer front al pagament de materials didàctics, honoraris d'equip professional i la coordinació d'estos.  
3. Programes dirigits a dones amb discriminació múltiple  
L'import d'este programa es distribuïx de la següent manera, d'acord amb les actuacions:  
El cost total de les jornades dirigides a dones gitanes ascendix a onze mil cent vint-i-quatre euros amb seixanta-quatre cèntims d'euro (11.124,64 €); dels quals, l'Institut de la Dona aportarà la quantitat de cinc mil cinc-cents seixanta-dos euros amb trenta-dos cèntims d'euro (5.562,32 €) i la Conselleria de Benestar Social, a través de la Direcció General de la Dona i per la Igualtat, la quantitat de cinc mil cinc-cents seixanta-dos euros amb trenta-dos cèntims d'euro (5.562,32 €). Ambdós quantitats serviran, conjuntament, per a fer front als gastos de coordinació, difusió, allotjament, restauració, pagament honoraris i desplaçaments de ponents, així com a disseny, maquetació, impressió i difusió de material informatiu.   
El cost de les jornades sobre dona amb discapacitat ascendix a tres mil quatre-cents noranta-quatre euros amb seixanta-quatre cèntims d'euro (3.494,64 €); dels quals, l'Institut de la Dona aportarà la quantitat de MIL SET-CENTS QUARANTA-SET EUROS AMB TRENTA-DOS CÈNTIMS D'EURO (1.747,32 €); i la Conselleria de Benestar Social, a través de la Direcció General de la Dona i per la Igualtat, la quantitat de mil set-cents quaranta-set euros amb trenta-dos cèntims d'euro (1.747,32 €). Ambdós quantitats serviran, conjuntament, per a fer front als gastos organització, coordinació, difusió, pagament d'honoraris, dietes i desplaçament ponents, així com a disseny, maquetació, impressió i difusió de material informatiu.   
El cost de les jornades dirigides a dones immigrants ascendix a tres mil sis-cents noranta-set euros amb vint-i-sis cèntims d'euro (3.697,26 €); dels quals, l'Institut de la Dona aportarà la quantitat dos mil cinc-cents seixanta-cinc euros amb huit cèntims d'euro (2.565,08 €); i la Conselleria de Benestar Social, a través de la Direcció General de la Dona i per la Igualtat, la quantitat mil cent trenta-dos euros amb díhuit cèntims d'euro (1.132,18 €). Ambdós quantitats serviran, conjuntament, per a fer front als gastos organització, coordinació, difusió, pagament d'honoraris, dietes i desplaçament de ponents, així com a disseny, maquetació, impressió i difusió de material informatiu.   
El cost del programa d'estades de temps lliure, ascendix a cent mil euros (100.000,00 €); dels quals, l'Institut de la Dona aportarà la quan  
ANNEX II  
Resum de les actuacions i distribució del cofinançament dels programes  
  
\* \* \* \* \*  
ANEXO II  
Resumen de las actuaciones y distribución de la cofinanciación de los programas  
  
titat de cinquanta mil euros (50.000,00 €); i la Conselleria de Benestar Social, a través de la Direcció General de la Dona i per la Igualtat, la quantitat de cinquanta mil euros (50.000,00 €). Ambdós quantitats serviran, conjuntament, per a fer front als gastos del programa vacacional de les dones amb càrregues familiars no compartides i en situació de precarietat econòmica.